ועדת הכנסת, כנסת 24, פרוטוקול מספר 41, 2021-11-17 10:00

רם שפע: שלום לכולם, אנחנו מתחילים את הישיבה.

רם שפע: שלום לכל מי שאיתנו בזום, חברי הכנסת, חברות הכנסת, כיף לראות אתכם ביום הזה.

רם שפע: מעניין מאיפה הגעתם, אני יצאתי מהגליל היום, אבל בסדר גמור.

רם שפע: יש לנו כמה נושאים על סדר-היום.

רם שפע: הנושא הראשון הוא קביעת הרכב ועדה משותפת של ועדת הבריאות והוועדה המיוחדת לענייני התמכרויות, סמים ואתגרי הצעירים.

רם שפע: אנחנו בעצם כבר החלטנו על ההקמה של ועדה משותפת, אבל לא הצבענו עדיין על הרכב הוועדה, ולכן אנחנו נעשה את זה עכשיו.

רם שפע: אני גם אקריא את זה כדי שזה יהיה מסודר.

רם שפע: אז נקבעה משותפת של ועדת הבריאות והוועדה המיוחדת לענייני התמכרויות, סמים ואתגרי הצעירים בישראל לדיון בהצעות החוק הבאות: הצעת חוק ביטוח בריאות ממלכתי (תיקון – העברת שירותי הגמילה לאחריות קופות החולים וטיפול בהתמכרויות), התשפ"א–2021 (פ/2041/24), של חברת הכנסת עידית סילמן; הצעת חוק ביטוח בריאות ממלכתי (תיקון – העברת שירותי הגמילה לאחריות קופות החולים), התשפ"א–2021 (פ/2155/24), של חברות הכנסת מיכל וולדיגר ואמילי חיה מואטי; הצעת חוק שלישית ואחרונה שתצטרף לוועדה הזאת – הצעת חוק ביטוח בריאות ממלכתי (תיקון – העברת שירותי הגמילה לתוספת השנייה), התשפ"א–2021 (פ/1828/24), של חברת הכנסת שרן השכל.

רם שפע: בוועדה יהיו שמונה נציגים, חצי-חצי של ועדת התמכרויות סמים, אתגרי הצעירים, וחצי מטעם ועדת הבריאות.

רם שפע: מטעם ועדת הבריאות ותכהן כיושבת-ראש הוועדה המשותפת – חברת הכנסת עידית סילמן, אלינה ברדץ' יאלוב, אחמד טיבי ויעקב ליצמן; החברים מטעם ועדת הסמים, התמכרויות ואתגרי הצעירים – חבר הכנסת רם שפע, חבר הכנסת אלון טל, חברת הכנסת ענבר בזק, ונציג סיעת הליכוד שאיננו נודע.

רם שפע: אז אני מעלה את הנושא להצבעה.

רם שפע: יש למישהו משהו להגיד?

רם שפע: משהו מרגש?

רם שפע: מנהלי סיעות?

ארבל אסטרחן: צריך רק לומר, שהליכוד זה בגלל שלא נתנו שמות.

רם שפע: בגלל שלא נתנו שמות כמובן.

רם שפע: אנחנו פנינו, הליכוד עוד לא העבירו שם, אבל הם קיבלו את המקום שלהם בוועדה כנציג.

רם שפע: אז ביום מן הימים, כשהם ירצו למנות מישהו, נביא את זה לפה, נצביע על השם והוא יצורף לוועדה.

רם שפע: אז אני מעלה להצבעה.

רם שפע: מי בעד?

רם שפע: אין נמנעים ואין פה מתנגדים, כי הם אינם נוכחים.

רם שפע: אושר.

רם שפע: זה אושר.

רם שפע: הנושא מאחורינו.

רם שפע: הנושא השני, אנחנו מדברים על קביעת ועדה לדיון בהצעת חוק העונשין (תיקון – השחתת מודעות על רקע מגדר), התשפ"א–2021 (פ/802/24), וזה של חברת הכנסת יוליה מלינובסקי וקבוצת חברי הכנסת.

רם שפע: מוצע להעביר את הצעת החוק הזאת לדיון בוועדת חוק, חוקה ומשפט.

- דדון: זו ההמלצה של הלשכה המשפטית.

רם שפע: זו ההמלצה של הלשכה המשפטית, זאת ההמלצה שלנו, זה הדבר הנכון.

ארבל אסטרחן: חוק העונשין.

רם שפע: וזה חוק העונשין, זה חוק שנדון, על כל היבטיו וגווניו בוועדת החוקה.

רם שפע: אז גם פה, אני מעלה את זה להצבעה.

רם שפע: מי בעד?

רם שפע: אין נמנעים ואין מתנגדים.

רם שפע: אושרה.

רם שפע: אושר.

רם שפע: ההצעה עברה לוועדת החוקה כמובן.

רם שפע: והנושא השלישי שעל סדר-היום: קביעת ועדה לדיון בהצעה לסדר היום בנושא: "החלטת שרי הפנים והשיכון להקפיא את בניית העיר החרדית לצד קריית גת", של חבר הכנסת יואב בן צור.

רם שפע: ומוצע להעביר את זה לדיון בוועדת הפנים והגנת הסביבה – למה כתוב פה או - - -

ארבל אסטרחן: לא, במליאה - - -

רם שפע: זה מה שנשמע.

רם שפע: אבל אנחנו לוועדת הפנים, זה מה שהוסכם.

רם שפע: בסדר גמור.

רם שפע: במליאה הציעו עוד אפשרויות, אבל זו ההצעה שלנו.

רם שפע: וגם את הנושא הזה, למרות המתח הגדול, אני אעלה להצבעה.

רם שפע: מי בעד? אני.

רם שפע: אין פה נמנעים ומתנגדים.

רם שפע: אושר.

רם שפע: גם ההצעה הזאת אושרה.

רם שפע: וההצעה לסדר-היום הזאת תגיע לוועדת הפנים.

רם שפע: יש למישהו עוד נושא להעלות?

רם שפע: כן, בבקשה.

רם שפע: אין עוד דברים על סדר-היום.

רם שפע: תם סדר-היום.

רם שפע: תודה רבה לכל המשתתפים.

רם שפע: מנהלות הסיעה, אני מאחל לכם עוד דיונים רבים כאלה.

רם שפע: סיימנו.

רם שפע: תודה רבה, תמה הישיבה.